AaB´s cheftræner er igen at finde i trænersædet under søndagens hjemmekamp mod FC Midtjylland.

Jakob Friis meldte i slutningen af oktober ud, at han ville holde pause fra trænerjobbet på ubestemt tid, da hans datter på tre år har fået konstateret leukæmi. Mens Jakob Friis har været væk, har assistenttræner Lasse Steensgaard overtaget ansvaret for truppen. Dagens AaB-trup ser således ud: Jacob Rinne, Patrick Kristensen, Jakob Ahlmann, Jores Okore, Kristoffer Pallesen, Oliver Abildgaard, Iver Fossum, Lucas Andersen, Magnus Christensen, Kasper Kusk, Oliver Klitten, Patrick Olsen, Andreas Hansen, Mathias Ross, Frederik Børsting, Rasmus Thelander, Søren Tengstedt og Kasper Pedersen. Mikkel Kaufmann, Tom van Weert og Anders Bærtelsen er ude med skader. TV2 Nord følger søndagens opgør mod Superligaens absolutte førerhold, FC Midtjylland, og efter kampen kan du få reaktioner fra spillere og cheftræner her på tv2nord.dk.